जीएसटी मीटिंग में शामिल हुए मंत्री अग्रवाल, कहा-जल्द लागू करेंगे
बिलासपुर | दिल्ली में आयोजित जीएसटी की बैठक में मंत्री अमर अग्रवाल शामिल हुए। जीएसटी को देश मे लागू करने के लिए वित्त मंत्री अरुण जेटली ने महत्वपूर्ण विषयों पर बैठक आयोजित की थी। इसमें प्रदेश के नगरीय निकाय व वाणिज्यिक कर मंत्री अमर अग्रवाल शामिल हुए। बैठक में छत्तीसगढ सरकार की ओर से अग्रवाल ने प्रतिनिधित्व किया। केन्द्रीय वित्त मंत्री की अध्यक्षता में आयोजित बैठक में अग्रवाल ने जीएसटी पर चर्चा करते हुए कहा कि जल्द छत्तीसगढ़ और देश में जीएसटी बिल लागू होगा। इससे व्यापार व उद्योग जगत में वस्तु सेवा कर पर लगने वाले विभिन्न प्रकार के टैक्स को हटाया जाएगा। साथ ही एक टैक्स सिस्टम लागू किया जायेगा। इससे देश के लोगों को राहत मिलेगी।
hin_Deva hin_Deva